Henrik Ameln d.y.

Henrik Berle Ameln (født 27. juli 1910 i Bergen, død 7. april 1979) var en norsk høyesterettsadvokat og dispasjør.

Han var sønn av overrettssakfører, dispasjør og stortingsmann Henrik Ameln og hustru Aagot Christensen. Han giftet seg i 1941 med Signe Kaltenborn Bjelland. Datteren, psykolog Signe Bjelland Ameln, har vært gift med forfatter Edvard Hoem. Paret fikk sammen sønnen Knut Ameln Hoem, litteraturkritiker i NRK.

Han hadde studentereksamen fra 1928, juridisk embedseksamen fra 1932, dispasjøreksamen fra 1941, sakførerbevilling fra 1935 og møterett for Høyesterett fra 1948. Han var selvstendig dispasjør i Bergen fra 1950, og virksom innen sjøtrygdelag som sekretær i Reassuranseinstituttet for fiskefarkoster fra 1933 og Reassuranseinstituttet for fiskeredskaper fra 1952.

Ameln var styreformann i Store Norske Spitsbergen Kulkompani.

Referanser

Litteratur 
 

Norske advokater
Personer fra Bergen kommune